Diari Oficial de la Generalitat Valenciana


Sumari del DOGV 4974, del 30-03-2005 (2005/3290)

Notificació de la sol·licitud de suspensió de la resolució de 11 de gener de 2005, per la qual es convoca el concurs de mèrits convocatòria 01/2005, per a la provisió de llocs de naturalesa funcionarial, sector administració especial, grup A, veterinaris, so l·licitada en el recurs de reposició presentat per la Mª Francisca Lozano Ibáñez.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3290


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la sol·licitud de suspensió de la resolució de 11 de gener de 2005, per la qual es convoca el concurs de mèrits convocatòria 01/2005, per a la provisió de llocs de naturalesa funcionarial, sector administració especial, grup A, veterinaris, so l·licitada en el recurs de reposició presentat per la Mª Francisca Lozano Ibáñez. [2005/3290]
  
Per no haver sigut possible practicar la notificació en l'adreça de la interessada la notificació que a continuació es relaciona, s'ha de publicar en el Diari Oficial de la Generalitat Valenciana, a l'efecte del que disposa l'article 59.5 de la Llei de Règim Jurídic de les Administracions Públiques i del Procediment Administratiu Comú (Llei 30/1992 de 26.11, BOE 27.11.1992).
  
Assumpte: Sol·licitud de suspensió de la resolució d'11 de gener de 2005, per la qual es convoca el concurs de mèrits convocatòria 01/2005, per a la provisió de llocs de naturalesa funcionarial, sector administració especial, grup A, veterinaris, sol·licitada en el recurs de reposició presentat per la Mª Francisca Lozano Ibáñez.
  
Referència: AM-05/0050
  
Mitjançant escrit de data 14 de febrer de 2005, amb registre d'entrada en la Conselleria de Justícia i Administracions Públiques d'eixe dia, la Sra Mª Francisca Lozano Ibáñez ha presentat recurs de reposició contra la resolució esmentada en l'encapçalament.
  
Vist l'escrit presentat per la recurrent, es considera que, amb caràcter previ, ha de resoldre's la sol·licitud de suspensió de la resolució recorreguda, amb fonament en els següents
  
Antecedents de fet
  
Primer
  
Mitjançant resolució d'11 de gener de 2005 la Direcció General d'Administració Autonòmica va convocar el concurs de mèrits número 49/2004, per a la provisió de llocs de treball de naturalesa funcionarial, sector administració especial, veterinaris, publicada en DOGV núm.4924 de 14 de gener de 2005.
  
Segon
  
En data 14 de febrer de 2005, la Sra. Mª Francisca Lozano Ibáñez interposa recurs de reposició contra l'esmentada Resolució i sol·licita la suspensió de l'execució de la Resolució impugnada.
  
El recurrent sol·licita la suspensió de l'acte impugnat i basa dita petició en el suposat perjuí que causaria, d'una banda, a la recurrent la resolució impugnada que faria perdre al recurs la seua legítima finalitat i a la causa de nul·litat invocada i, per l'altra, que no es veuen afectats per la suspensió ni l'interés públic ni els drets de tercers.
  
Fonaments de dret
  
I. El director general d'Administració Autonòmica és competent per a resoldre la suspensió sol·licitada, en virtut del que disposa l'article 111.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
II. L'article 111.1 de la Llei 30/1992, establix que la interposició d'un recurs no suspén l'execució de l'acte impugnat.
  
III. En l'anàlisi de la procedència de suspensió de l'acte impugnat segons el que disposa l'article 111.2 de la Llei 30/1992, ha de ponderar-se, d'una banda, els perjuís que a l'interés general o al de tercers poguera ocasionar la suspensió de l'acte i, de l'altra, el perjuí que es causaria al recurrent com a conseqüència de l'eficàcia immediata de l'acte recorregut.
  
IV. D'una banda, el fet d'acordar la suspensió sol·licitada ocasionaria perjuí a tercers, ja que no només s'estaria limitant el dret a la carrera administrativa dels funcionaris amb titulació de veterinari que afectaria la seua mobilitat, sinó també la dels qui han superat les proves d'accés a la funció pública per dita titulació, ja que després de les proves han de concursar per a obtindre un lloc de treball.
  
V. Respecte dels possibles danys o perjuís d'impossible reparació causats al recurrent per l'eficàcia immediata de l'acte, cal considerar que el fet que transcórrega el termini de presentació de sol·licituds, no limita la seua carrera administrativa o promoció professional, en tant que no se li impedix optar amb caràcter general a futurs trasllats que siguen convocats.
  
Atés que, respecte a la suspensió dels actes administratius, dita mesura ve presidida pel principi d'executivitat d'aquells i que no reunix els requisits exigits en la Llei 30/1992, no es considera procedent acordar la suspensió sol·licitada.
  
Per tot el susdit en els fonaments jurídics, vistos els preceptes legals citats i la resta de general i pertinent aplicació, en virtut de les competències que tinc atribuïdes, resolc:
  
Desestimar la sol·licitud de suspensió pretesa per la recurrent Sra. Mª Francisca Lozano Ibáñez amb ocasió de la interposició del recurs de reposició contra la resolució de la Direcció General d'Administració Autonòmica, de data 11 de gener de 2005, per la qual es convoca el concurs de mèrits de la convocatòria 01/2005, per a la provisió de llocs de treball de naturalesa funcionarial, sector administració especial, veterinaris, publicada en DOGV núm.4924 de 14 de gener de 2005.
  
La present resolució posa fi a la via administrativa i contra la qual podrà interposar-se recurs contenciós administratiu en el termini de dos mesos, comptats des de l'endemà a la notificació de la present resolució, davant del Jutjat o el Tribunal Contenciós Administratiu que corresponga. Tot això sense perjuí que s'utilitze qualsevol altra via que es considere oportuna.
  
València, 21 de març de 2005.- El director general d'Administració Autonòmica: Miguel Antonio Crespo Marzal.